PATVIRTINTA

Skuodo rajono savivaldybės tarybos

2021 m. gegužės 18 d. sprendimu Nr. T10-112/T9-

## SKUODO RAJONO SAVIVALDYBĖS ŪKININKŲ INICIATYVŲ SKATINIMO PRIEMONĖS LĖŠŲ ADMINISTRAVIMO TVARKOS APRAŠAS

**I SKYRIUS**

**BENDROSIOS NUOSTATOS**

1. Skuodo rajono savivaldybės ūkininkų iniciatyvų skatinimo priemonės lėšų administravimo tvarkos aprašas (toliau – Tvarkos aprašas) nustato ūkininkų iniciatyvų skatinimo priemonės tikslus, uždavinius, finansavimo šaltinius, priemonės lėšų administravimo tvarką bei prašymų finansavimo ir atsiskaitymo už gautų lėšų panaudojimą tvarką.

2. Tvarkos aprašas parengtas vadovaujantis Skuodo rajono savivaldybės strateginiu plėtros planu 2020–2025 m., Skuodo rajono savivaldybės 2021–2023 m. strateginiu veiklos planu.

3. Skuodo rajono savivaldybės taryba lėšas ūkininkų iniciatyvų skatinimo priemonei 5.1.1.2 (toliau – Priemonė) numato tvirtindama metinį savivaldybės biudžetą (Skuodo rajono savivaldybės strateginio veiklos plano 5 programa „Tvarios aplinkos apsaugos, verslo ir žemės ūkio plėtra“).

4. Priemonės dalyviai:

4.1. žemės naudotojai;

4.2. ūkininkai;

4.3. žemės ūkio bendrovės;

4.4. žemės ūkio kooperatyvai;

4.5. Skuodo rajono savivaldybės administracija.

5. Programos dalyviai nurodyti Tvarkos aprašo 4.1–4.4 papunkčiuose turi būti registruoti ir veiklą vykdyti Skuodo rajono savivaldybės teritorijoje.

**II SKYRIUS**

**PRIEMONĖS TIKSLAS, UŽDAVINIAI**

6. Priemonės tikslas – gerinti ūkininkavimo sąlygas, atnaujinant melioracijos sistemas ir įrengimus, skatinant kaimo gyventojų iniciatyvumą, kuriant patrauklią ir patogią gyvenamąją aplinką rajone.

7. Priemonės uždaviniai:

7.1. organizuoti žemdirbių švietėjišką veiklą;

7.2. gerinti kaimo kelių inžinerinės infrastruktūros, melioracijos statinių techninę būklę;

7.3. skatinti žemdirbių kooperacijos procesus;

7.4. žemdirbiams dalinai kompensuoti išlaidas gaisro atveju.

8. Priemonės finansavimo šaltiniai – Skuodo rajono savivaldybės (toliau – Savivaldybės) biudžeto ir kitos teisėtai gautos lėšos.

**III SKYRIUS**

**PRIEMONĖS LĖŠŲ NAUDOJIMO TVARKA**

9. Priemonės lėšos skiriamos šioms veikloms finansuoti:

|  |  |  |  |  |  |
| --- | --- | --- | --- | --- | --- |
| Eil.  Nr. | Finansuojamos veiklos | Santykinė dalis nuo visų tinkamų finansuoti išlaidų, proc. | Didžiausia suma, skiriama vienam Priemonės dalyviui | Priemonės administratoriai | Papildomos sąlygos |
| 9.1. | Avarinių melioracijos sistemų darbų (visų diametrų rinktuvų remontas, drenažo filtrų atstatymas ir remontas, rinktuvų žiočių remontas ir melioracijos griovio avarinių gedimų šalinimas) finansavimas. | 100 | iki 5 000 Eur | Savivaldybės administracijos Žemės ūkio skyrius. | Finansavimas skiriamas Tvarkos aprašo 4.1–4.4 papunkčiuose numatytiems Priemonės dalyviams, pateikusiems prašymą (1 priedas) ir žemės nuosavybės dokumentų kopijas su pažymėta avarinių melioracijos sistemų gedimo vieta Savivaldybės administracijos Žemės ūkio skyriui tiesiogiai, paštu ar el.paštu rolandas.taujenis@skuodas.lt. |
| 9.2. | Vietinės reikšmės kelių priežiūros ir remonto darbai. | 100 | Pagal vietinės reikšmės kelių su žvyro danga ilgį | Savivaldybės administracijos Vietinio ūkio ir investicijų skyrius. | Finansavimas skiriamas Savivaldybės administracijai, atsižvelgus į seniūnijų vietinės reikšmės kelių su žvyro danga ilgį. |
| 9.3. | Skuodo rajono renginių, susijusių su žemės ūkio klausimais, finansavimas. | 100 | iki 3 000 Eur | Savivaldybės administracijos Žemės ūkio skyrius. | Finansuojamos savivaldybės teritorijoje organizuojamų renginių, susijusių žemės ūkio klausimais, išlaidos. |
| 9.4. | Žemės ūkio parodų ir kitų renginių ar susitikimų su kitų savivaldybių ūkininkais (dalyvavimo žemės ūkio klausimais) finansavimas. | 100 | iki 1 500 Eur | Savivaldybės administracijos Žemės ūkio skyrius. | Finansuojamos dalyvavimo parodose ir kitų renginių ar susitikimų su kitų savivaldybių ūkininkais žemės ūkio klausimais išlaidos. |
| 9.5. | Gaisro padarytos žalos išlaidų kompensavimas. | - | iki 1 000 Eur | Savivaldybės administracijos Žemės ūkio skyrius. | Kompensavimas skiriamas ūkinę veiklą vykdantiems Tvarkos aprašo 4.1–4.4 papunkčiuose numatytiems Priemonės dalyviams, pateikusiems prašymą  (1priedas)ir gaisro nuostolių išlaidas pagrindžiančius dokumentus kompensacijai gauti Savivaldybės administracijos direktoriui bei Priešgaisrinės gelbėjimo tarnybos pažymą tiesiogiai, paštu ar el. paštu savivaldybe@skuodas.lt. |

**IV SKYRIUS**

**PRAŠYMŲ TEIKIMO SĄLYGOS**

10. Kvietimas teikti prašymus ir Tvarkos aprašas skelbiamas Savivaldybės interneto svetainės [www.skuodas.lt](http://www.skuodas.lt) skiltyje „Ūkininkų iniciatyvų skatinimas“.

11. Tvarkos aprašo 4.1–4.4 papunkčiuose nurodyti Priemonės dalyviai užpildo nustatytos formos prašymą (1 priedas) ir papildomus dokumentus bei pateikia Priemonės finansuojamos veiklos vykdytojams asmeniškai, per įgaliotą asmenį, atsiunčia registruotu laišku arba elektroniniu paštu. Prašymai priimami adresu: Vilniaus g. 13, Skuodas. Įgaliotas asmuo turi turėti asmens, kurio prašymą teikia, pasirašytą įgaliojimą.

12. Prašymai ir papildomi dokumentai gali būti tikslinami, pateikus Savivaldybės administracijos direktoriui ar jo įgaliotam asmeniui motyvuotą prašymą.

13. Visi pateikiami dokumentai turi būti patvirtinti Priemonės dalyvio parašu. Jei pateikiamus dokumentus tvirtina įgaliotas asmuo, pateikiamas Priemonės dalyvio pasirašytas įgaliojimas.

14. Tvarkos aprašo 4.1–4.4 papunkčiuose nurodyti Priemonės dalyviai prašymus teikia nuo einamųjų metų kovo 1 d. iki einamųjų metų pabaigos ir tenkinami tol, **kol užteks lėšų,** skirtų šiai Priemonei vykdyti.

15. Jei Tvarkos aprašo 4.1–4.4 papunkčiuose numatytiems Priemonės dalyvių prašymams tenkinti suma viršija Savivaldybės einamųjų metų biudžete numatytas Priemonei lėšas, šių prašymų tenkinimas perkeliamas į kitus metus.

**V SKYRIUS**

**KONTROLĖ IR ATSAKOMYBĖ**

16. Lėšų, skirtų Priemonei vykdyti, asignavimų valdytojas – Savivaldybės administracijos direktorius. Lėšos, 9.1–9.5 papunkčiuose nurodytoms veikloms finansuoti, skiriamos Skuodo rajono savivaldybės administracijos direktoriaus įsakymu.

17. Priemonės lėšų administravimo kontrolę vykdo Savivaldybės administracijos Žemės ūkio skyrius, kuris kiekvienam ketvirčiui pasibaigus iki kito ketvirčio pirmo mėnesio pabaigos pateikia Savivaldybės tarybos Kaimo reikalų komitetui Priemonės vykdymo ataskaitą, kurioje nurodytas Priemonės lėšų panaudojimas.

18. Priemonės veiklos administratoriai, kurie numatyti Tvarkos aprašo 9.1–9.5 papunkčiuose, tikrina ir analizuoja Priemonės dalyvio pateiktą prašymą ir kitą dokumentaciją, sprendžia apie jos atitikimą Priemonės finansuojamoms veikloms.

19. Prašymai, kurie atitinka Priemonės finansuojamas veiklas, tenkinami šia tvarka:

19.1. Praėjusių kalendorinių metų nepatenkinti prašymai tenkinami pirmumo teise.

19.2. Tvarkos aprašo 4.1–4.4 papunkčiuose nurodytiems žemės ūkio veiklą vykdantiems Priemonės dalyviams, prašymai tenkinami tuose Priemonės dalyvių prašymų nurodytuose laukuose, kuriuose žemės ūkio paskirties žemė nėra apleista krūmais, mišku, yra naudojama pagal paskirtį ir yra geros agrarinės būklės.

19.3. Tvarkos aprašo 4.1–4.4 papunkčiuose nurodytiems žemės ūkio veiklą vykdantiems Priemonės dalyviams, pateikusiems prašymus pagal 9.1 papunktį, per 3 metus gali būti skirta ne daugiau kaip 5 000 Eur. Priemonės dalyviai išnaudoję 5 000 Eur prašymų tenkinimui, kitą prašymą gali teikti tik po 3 metų.

20. Tvarkos aprašo 9.1–9.4 papunkčiuose nurodytas finansuojamas veiklas įgyvendina Savivaldybės administracija.

21. Tvarkos aprašo 9.5 papunktyje nurodytai finansuojamai veiklai įgyvendinti atsižvelgiant į Savivaldybės administracijos Žemės ūkio skyriaus siūlymą lėšos skiriamos Savivaldybės administracijos direktoriaus įsakymu.

22. Priemonės finansuojamų veiklų administratoriai kiekvienam ketvirčiui pasibaigus iki kito ketvirčio pirmo mėnesio 5 d. Savivaldybės internetinės svetainės [www.skuodas.lt](http://www.skuodas.lt) skiltyje „Ūkininkų iniciatyvų skatinimas“ skelbia ataskaitą apie šios Priemonės lėšų panaudojimą.

23. Priemonės buhalterinę apskaitą tvarko Savivaldybės administracijos Buhalterinės apskaitos skyrius.

**VI SKYRIUS**

**BAIGIAMOSIOS NUOSTATOS**

24. Tvarkos aprašo vykdymo kontrolę atlieka Savivaldybės administracijos direktoriaus įsakymu paskirtas specialistas.

25. Programos lėšų panaudojimą kontroliuoja Savivaldybės kontrolės ir audito tarnyba.

26. Už dokumentų, suteikiančių teisę gauti Priemonės lėšas, teisingumą atsako Priemonės dalyviai.

27. Kilę ginčai sprendžiami Lietuvos Respublikos teisės aktų nustatyta tvarka.

28. Tvarkos aprašą tvirtina, keičia, papildo ar panaikina Savivaldybės taryba.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alina Anužienė, tel. (8 440) 70 152

Skuodo rajono savivaldybės

ūkininkų iniciatyvų skatinimo priemonės

lėšų administravimo tvarkos aprašo

priedas

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Juridinio / fizinio asmens vardas, pavardė, įmonės pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(gyvenamoji vieta)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(telefono Nr., el. paštas)

\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_

(gavėjas / adresatas)

PRAŠYMAS

DĖL…………………………………………….

………………………………………………….

20…………

Prašau………………………………………………………………………………………….……………………………………………………………………………………………………………………………………………………………………………………………………………………

Pasirašydamas (-a) patvirtinu, kad esu susipažinęs (-usi) su Skuodo rajono savivaldybės ūkininkų iniciatyvų skatinimo priemonės lėšų administravimo tvarkos aprašu.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė) (Parašas)

Esu informuotas (-a) ir sutinku, kad:

1. mano asmens duomenys gali būti naudojami Skuodo rajono savivaldybės ūkininkų iniciatyvų skatinimo priemonės administravimo tikslais;

2. mano asmens duomenys gali būti perduoti audito ir tyrimų institucijoms, siekiant apsaugoti Skuodo rajono savivaldybės administracijos finansinius interesus, Lietuvos Respublikos teisės aktuose nustatyta tvarka;

3. vadovaujantis Lietuvos Respublikos asmens duomenų teisinės apsaugos įstatymo (toliau –ADTAĮ) 23 straipsnyje įtvirtintomis asmens duomenų subjekto teisėmis ir ADTAĮ 25 straipsnyje nustatyta tvarka turiu teisę: 1) žinoti (būti informuotas) apie mano asmens duomenų tvarkymą; 2) susipažinti su savo asmens duomenimis ir kaip jie yra tvarkomi; 3) reikalauti sunaikinti mano asmens duomenis arba sustabdyti mano asmens duomenų tvarkymo veiksmus, kai duomenys tvarkomi nesilaikant ADTAĮ ir kitų asmens duomenų tvarkymą reglamentuojančių teisės aktų nuostatų; 4) nesutikti, kad būtų tvarkomi mano asmens duomenys.

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė) (Parašas)